فروشندہ (فلم)

دی سیلزمین یا جیسا کہ اصلًا فارسی عنوان () ہے، 2016ء کی ایک ایرانی – فرانسیسی ڈراما فلم ہے جسے اصغر فرہادی نے تحریر و ہدایت کیا۔ فلم میں مرکزی کردار ترانہ علیدوستی اور شہاب حسینی نے ادا کیے ہیں۔ یہ فلم ایک شادی شدہ جوڑے کی زندگی کے گرد گھومتی ہے جو اسٹیج پر آرتھر ملر کے کلاسیکی ڈرامے ڈیٹھ آف اے سیلز مین کی پردے پر پیش کش ہے۔ فلم کے مرکزی جوڑے کو ایک المناک واقعہ ان کی نجی زندگی کو شدید متاثر کرتا ہے۔

فلم کی کہانی تہران میں رہنے والے عماد اور رانا کے گرد گھومتی ہے، جو تھیٹر سے وابستہ ہیں اور ’’ڈیتھ آف اے سیلزمین‘‘ میں مرکزی کردار ادا کر رہے ہیں۔ ان کی رہائش گاہ کے اچانک منہدم ہونے کے بعد وہ ایک نئے فلیٹ میں منتقل ہوتے ہیں، جہاں پہلے ایک ایسی عورت رہتی تھی جس کے ماضی سے متعلق کئی راز پوشیدہ ہوتے ہیں۔ ایک رات جب عماد گھر واپس آتا ہے تو وہ دیکھتا ہے کہ رانا پر کسی نامعلوم شخص نے حملہ کیا ہے۔ اس واقعے کے بعد رانا شدید ذہنی صدمے کا شکار ہو جاتی ہے جبکہ عماد انتقام کی آگ میں جلنے لگتا ہے۔

عماد سابق کرایہ دار اور اس کے گاہکوں کے بارے میں سراغ جوڑ کر حملہ آور کی تلاش شروع کرتا ہے۔ اس کی یہ تلاش بتدریج اخلاقی پیچیدگی اختیار کر لیتی ہے کیونکہ وہ انصاف اور انتقام کی لکیر میں فرق کرنا بھول جاتا ہے۔ دوسری جانب رانا پولیس میں رپورٹ درج کرانے سے گریز کرتی ہے، کیونکہ وہ نفسیاتی طور پر ٹوٹ چکی ہوتی ہے۔ دونوں کے تعلقات میں دراڑیں بڑھنے لگتی ہیں اور فنکارانہ زندگی بھی متاثر ہونے لگتی ہے۔

آخرکار عماد ایک ایسے شخص تک پہنچتا ہے جسے وہ حملہ آور سمجھتا ہے۔ لیکن جب صورت حال اس شخص کے خاندان کے سامنے آتی ہے تو معاملہ اخلاقی آزمائش میں بدل جاتا ہے۔ بدلے کی آگ اور رانا کے درد کے درمیان عماد ایک مشکل فیصلہ کرتا ہے۔ فلم کا اختتام علامتی اور جذباتی ہے، جہاں جوڑا اپنے ٹوٹتے تعلق اور اندرونی زخموں کا سامنا کرتا ہوا دوبارہ اسٹیج کی طرف لوٹتا ہے۔

دی سیلزمین نے 2016ء کان فلم فیسٹیول میں بہترین اسکرین پلے اور بہترین اداکار کے ایوارڈز جیتے ہیں، جبکہ اسے اکیڈمی ایوارڈ برائے بہترین بیرونی زبان فلم بھی ملا۔ یہ فرہادی کی دوسری آسکر جیت تھی، جس نے انھیں عالمی شہرت دلائی۔

 حوالہ جات 

زمرہ:ایرانی ڈراما فلمیں
زمرہ:تھیٹر کے بارے میں فلمیں